~L40X6V;

經數: 二六四

頁數: 一五一

上       欄

方便附近   語令勤作   旣益汝價

幷塗足油   飮食充足   薦席厚暖

如是苦言   汝當勤作   又以軟語

若如我子   長者有智   漸令入出

經二十年   執作家事   示其金銀

眞珠*頗梨  諸物出入   皆使令知

猶處門外   止宿草庵   自念貧事

我無此物   父知子心   漸1已曠大

欲與財物   卽聚親族   國王大臣

刹利居士   於此大衆   說是我子

捨我他行   經五十2年  自見子來

已二十年   昔於某城   至失是子

周行心索   遂來至此   凡我所有

舍宅人民   悉以付之   恣其所用

子念昔貧   志意下劣   今於父所

大獲珍寶   幷及舍宅   一切財物

甚大歡喜   得未曾有   佛亦如是

知我樂小   未曾說言   3汝等作佛

而說我等   得諸無漏   成就小乘

聲聞弟子   佛[&FFFF]#我等   說最上道

修習此者   當得成佛   我承佛敎

爲大菩薩   以諸因緣   種種譬喩

若干言*辭  說無上道

諸佛子等   從我聞法   日夜思惟

精勤修習   是時諸佛   卽授其記

汝於來世   當得作佛   一切諸佛

□藏之法   但爲菩薩   演其實事

而不爲我   說斯眞要   如彼窮子

得近其父   雖知諸物   心不4□取

經數: 二六四

頁數: 一五一

中        欄

我等雖說   佛法寶藏   自無志願

亦復如是   我等內滅   自謂爲足

唯了此事   更無餘事   我等若聞

淨佛國土   敎化衆生   都無欣樂

所以者何   一切諸法   皆悉空寂

無生無滅   無大無小   無漏無爲

如是思惟   不生喜樂   我等長夜

於佛智慧   無貪無著   無復志願

而自於法   謂是究竟   我等長夜

修習空法   得脫三界   苦惱之患

住最後身   有餘涅槃   佛所敎化

得道不虛   則爲已得   報佛之恩

我等雖爲   諸佛子等   說菩薩法

以心佛道   而於是法   永無願樂

導師見捨   觀我心故   初不勸進

說有實利   如富長者   知子志劣

以方便力   柔伏其心   然後乃付

一切財寶   佛亦如是   現希有事

知樂小者   以方便力   調伏其心

乃敎大智   我等今日   得未曾有

非先所望   而今自得   如彼窮子

得無量寶   世尊我今   得道得果

於無漏法   得淸淨眼   我等長夜

持佛淨戒   始於今日   得其果報

法王法中   久修梵行   今得無漏

無上大果   我等今者   眞是聲聞

以佛道聲   令一切聞   我等今者

眞阿羅漢   於諸世間   天人魔梵

普於其中   應受供養   世尊大恩

經數: 二六四

頁數: 一五一

下       欄

以希有事   憐愍敎化   利益我等

無量億劫   誰能報者   手足供給

頭頂禮敬   一切供養   皆不能報

若以頂戴   兩肩荷負   於□沙劫

盡心恭敬   又以美膳   無量寶衣

及諸臥具   種種湯藥   牛頭□檀

及諸珍寶   以起塔廟   寶衣布地

如斯等事   以用供養   於□沙劫

亦不能報   諸佛希有   無量無邊

不可思議   大神通力   無漏無爲

諸法之王   能爲下劣   忍于斯事

取相凡夫   隨宜而說   諸佛於法

得最自在   知諸衆生   種種欲樂

及其志力   隨所堪任   以無量喩

而爲說法   隨諸衆生   宿世善根

又知成熟   未成熟者   種種籌量

分別知已   於一乘道   隨宜說三

*添品妙法蓮華經卷第二

*添品妙法蓮華經卷第三

*隋天竺三藏□那□多共□多譯

藥草喩品第五

爾時世尊. 告摩訶迦葉及諸大弟子. 善哉善

哉. 迦葉. 善說如來眞實功德. 誠如所言. 如

來復有無量無邊阿僧祇功德. 汝等若於無

量億劫說不能盡. 迦葉當知. 如來是諸法之

王. 若有所說皆不虛也. 於一切法. 以智方

經數: 二六四

頁數: 一五二

上     欄

便而演說之. 其所說法. 皆悉到於一切智地.

如來觀知一切諸法之所歸趣. 亦知一切衆

生深心所行. 通達無□. 又於諸法究盡明了.

示諸衆生一切智慧. 迦葉. 譬如三千大千世

界. 山川谿谷土地所生. 卉木叢林及諸藥草

種類若干名色各異. 密雲彌布遍覆三千大

千世界. 一時等澍其澤普洽. 卉木叢林及諸

藥草. 小根小莖枝小葉. 中根中莖中枝中

葉. 大根大莖大枝大葉. 諸樹大小隨上中下.

各有所受. 一雲所雨稱其種性. 而得生長華

果敷實. 雖一地所生一雨所潤. 而諸草木

各有差別. 迦葉當知. 如來亦復如是. 出現

於世如大雲起. 以大音聲普遍世界天人阿

脩1羅. 如彼大雲遍覆三千大千國土. 於大

衆中而唱是言. 我是如來應供正遍知明行

足善逝世間解無上士調御丈夫天人師佛世

尊. 未度者令度. 未解者令解. 未安者令安.

未涅槃者令得涅槃. 今世後世如實知之. 我

是一切知者. 一切見者. 知道者. 開道者. 說

道者. 汝等天人阿脩羅衆. 皆應到此. 爲聽

法故. 爾時無數千萬億種衆生. 來至佛所而

聽法. 如來于時觀是衆生諸根利鈍精進懈

怠. 隨其所堪而爲說法. 種種無量皆令歡喜.

快得善利. 是諸衆生聞是法已. 現世安隱後

生善處. 以道受樂亦得聞法. 旣聞法已離諸

障□. 於諸法中任力所能漸得入道. 如彼大

雲雨. 於一切卉木叢林及諸藥草. 如其種性

具足蒙潤各得生長如來說法一相一味. 所

謂解脫相離相滅相. 究竟至於一切種智.

經數: 二六四

頁數: 一五二

中      欄

其有衆生聞如來法. 若持讀誦如說修行. 所

得功德不自覺知. 所以者何. 2唯有如來. 知

此衆生種相體性. 念何事. 思何事. 修何事. 云

何念. 云何思. 云何修. 以何法念. 以何法思.

以何法修. 以何法得何法. 衆生住於種種之

地. 唯有如來如實見之. 明了無□. 如彼卉木

叢林諸藥草等. 而不自知上中下性. 如來知

是一相一味之法. 所謂解脫相離相滅相. 究

竟涅槃常寂滅相. 終歸於空. 佛知是已. 觀衆

生心欲而將護之. 是故不卽爲說一切種智.

汝等迦葉甚爲希有. 能知如來隨宜說法. 能

信能受. 所以者何. 諸佛世尊隨宜說法難解.

難知. 爾時世尊. 欲重宣此義而說偈言

破有法王  出現世間  隨衆生欲

種種說法  如來尊重  智慧深遠

久默斯要  不務速說  有智若聞

則能信解  無智疑悔  則爲永失

是故迦葉  隨力爲說  以種種緣

令得正見  迦葉當知  譬如大雲

起於世間  遍覆一切  3惠雲含潤

電光晃曜  雷聲遠震  令衆悅豫

日光掩蔽  地上淸□  □□垂布

如可承攬  其雨普等  四方俱下

流澍無量  卒土充洽  山川□谷

幽邃所生  卉木藥草  大小諸樹

百穀苗稼  甘蔗蒲4桃 雨之所潤

無不□足  乾地普洽  藥5木□茂

其雲所出  一味之水  草木叢林

隨分受潤  一切諸樹  上中下等

經數: 二六四

頁數: 一五二

下       欄

稱其大小  各得生長  根莖枝葉

華果光色  一雨所及  皆得鮮澤

如其體相  性分大小  所潤是一

而各滋茂  佛亦如是  出現於世

譬如大雲  普覆一切  旣出于世

爲諸衆生  分別演說  諸法之實

大聖世尊  於諸天人  一切衆中

而宣是言  我爲如來  兩足之尊

出于世間  猶如大雲  充潤一切

枯槁衆生  皆令離苦  得安隱樂

世間之樂  及涅槃樂  諸天人衆

一心善聽  皆應到此  覲無上尊

我爲世尊  無能及者  安隱衆生

故現於世  爲大衆說  甘露淨法

其法一味  解脫涅槃  以一妙音

演暢斯義  常爲大乘  而作因緣

我觀一切  普皆平等  無有彼此

愛憎之心  我無貪著  亦無限□

□爲一切  平等說法  如爲一人

衆多亦然  常演說法  曾無他事

去來坐立  終不疲厭  充足世間

如雨6所潤 貴賤上下  持戒毁戒

威儀具足  及不具足  正見邪見

利根鈍根  等雨法雨  而7無懈□

一切衆生  聞我法者  隨力所受

住於諸地  或處人天  轉輪聖王

釋梵諸8天 是小藥草  知無漏法

能得涅槃  起六神通  及得三明

獨處山林  常行禪定  得緣覺證

經數: 二六四

頁數: 一五三

上      欄

是中藥草  心世尊處  我當作佛

行精進定  是上藥草  又諸佛子

專心佛道  常行慈悲  自知作佛

決定無疑  是名小樹  安住神通

轉不退輪  度無量億  百千衆生

如是菩薩  名爲大樹  佛平等說

如一味雨  隨衆生性  所受不同

如彼草木  所稟各異  佛以此喩

方便開示  種種言1辭 演說一法

於佛智慧  如海一□  我雨法雨

充滿世間  一味之法  隨力修行

如彼叢林  藥草諸樹  隨其大小

漸增茂好  諸佛之法  常以一味

令諸世間  普得具足  漸次修行

皆得道果  聲聞緣覺  處於山林

住最後身  聞法得果  是名藥草

各得增長  若諸菩薩  智慧堅固

了達三界  心最上乘  是名小樹

而得增長  復有住禪  得神通力

聞諸法空  心大歡喜  放無數光

度諸衆生  是名大樹  而得增長

如是迦葉  佛所說法  譬如大雲

以一味雨  潤於人華  各得成實

迦葉當知  以諸因緣  種種譬喩

開示佛道  是我方便  諸佛亦然

今爲汝等  說最實事  諸聲聞衆

皆非滅度  汝等所行  是菩薩道

漸漸修學  悉當成佛

復次迦葉. 如來於諸衆生調伏平等. 迦葉. 譬

經數: 二六四

頁數: 一五三

中      欄

如日月光明照於世間. 若作善若作不善. 若

高處住. 若下處住. 若香若臭. 諸處平等光照

無偏. 如是迦葉. 如2來應正遍知一切3種智

心之光明於諸五趣衆生受生之中. 如其信

解大乘緣覺乘聲聞乘中. 爲說正法平等而

轉. 如來智慧亦無增減. 如其福智聚集而生.

迦葉. 無有三乘. 唯彼衆生別異行故. 施設

三乘. 慧命摩訶迦葉白佛言. 世尊. 若無三

乘. 何故現世施設聲聞緣覺菩薩. 佛告慧命

摩訶迦葉. 譬如作瓦器者. 等和土泥而用作

器. 彼中或有盛沙糖器者. 或盛4□器. 或盛乳

酪器. 或盛惡糞穢器. 泥亦無有種種別異.

而物著中隨所受量. 器則種種別異施設. 如

是迦葉此唯一乘所謂大乘. 無有二乘及以

三乘. 慧命摩訶迦葉白佛言. 世尊. 彼諸衆

生種種信解. 若出三界. 彼等爲一涅槃. 爲

當二三. 佛告慧命摩訶迦葉. 若覺諸法體等

涅槃. 彼亦唯一無有二三. 迦葉. 以彼義故.

我當爲汝作喩. 以此喩故有智丈夫則當解

我所說之義. 迦葉. 譬如生盲丈夫. 作如是

言. 無有好惡等色. 亦無好惡等色可見. 無

有日月星宿等. 亦無星宿等可見. 有異丈夫.

於彼生盲者前. 說如是言. 有好惡等色. 亦

有好惡等色可見. 有日月星宿等. 亦有星宿

等可見. 生盲丈夫雖聞其說而不信受. 時有

良醫能知諸病. 見彼生盲丈夫. 如是念言.

其彼丈夫先有惡業今有病生. 若其病生則

有四種. 所謂風黃與5□及以等分. 時彼良

醫. 爲欲滅其病故. 又復方便如是思惟. 所

經數: 二六四

頁數: 一五三

下     欄

有藥物世所行者. 彼等不能療治此病. 唯雪

山王. 有四種藥. 何等爲四. 所謂初名順人

諸色味處. 二名解脫諸病. 三名破壞諸毒.

四名隨所住處施與安樂. 是爲四種. 時彼良

醫. 於生盲所發生悲愍. 興起如是方便思惟.

以彼方便詣雪山王. 到已上頂. 或下入或傍

行. 周遍觀察. 旣觀察已. 得四種藥. 於中

或以齒等咀嚼. 作已與之. 或以石磨. 或復和

別藥物煮熟與之. 或復和生藥物作已與之.

或針刺身與作孔穴. 或有與火炙燒. 或以別

異藥物相和. 乃至飮食和而與之. 時彼生盲.

以方便相應故卽時得眼. 彼得眼已. 內外遠

近日月光明星宿諸色皆悉得見. 說如是言.

鳴呼我甚愚癡. 我聞先說本不信受. 我今此

時皆悉得見. 我盲已脫. 亦已得眼. 無勝我

者. 彼時復有五通仙人. 天眼天耳了知他心.

憶念宿住善證智通. 語丈夫言. 丈夫汝唯得

眼. 餘無一知. 汝今何故已生□慢. 汝亦未

有智慧善巧. 彼復作如是言. 丈夫汝入室坐.

外有別色不見不知. 汝亦不知衆生善心惡

心. 五踰□那邊住. 所有言說鼓貝等聲. 汝

亦不聞不知. 拘盧舍邊不擧兩足不能往到.

及生長已. 母胎作業汝亦不念. 云何汝有巧

智. 云何作如是言. 我悉得見. 又汝丈夫.

闇作明知明作闇知. 時彼丈夫語仙人言. 以

何方便. 又作何等淸淨業已. 當得是智. 及於

汝等. 淨信力故. 我亦當得如此功德. 時彼仙

人語丈夫言. 若欲如是. 汝應當住空閑山窟.

坐思念法及斷煩惱. 當得神通具足功德. 時

經數: 二六四

頁數: 一五四

上      欄

彼丈夫沒其義已. 卽行出家住空閑處. 專守

一心斷世渴愛. 得五神通. 旣得五神通已.

思惟我先作於別業. 以彼因故. 無一功德

可以證知. 我1念此時. 隨所思念卽能得去.

我於昔時少智少慧. 有盲而住. 迦葉. 作此譬

喩欲令知義. 於此義中復應當見. 迦葉. 其

生盲者. 卽是六趣流轉中住所有衆生. 若於

正法未有知覺. 煩惱盲闇則當增長. 及彼無

明闇冥. 以無明闇冥故. 行業聚集以行業爲

緣故. 名色乃至唯有大苦之聚積集. 當生如

是無明闇冥. 衆生流轉中住. 唯有如來超出

三界. 發生悲愍. 亦如慈父愛念一子. 發悲愍

已下入三界. 見彼衆生. 於流轉輪中行. 不如

實知出離流轉. 佛以佛眼而觀見之. 見已了

知此等衆生. 先世作善. 少瞋厚欲. 少欲厚瞋.

或有少智. 或有巧慧. 或有成熟淸淨. 或有

邪見. 彼等衆生. 佛爲方便巧說三乘. 如彼仙

人五通淨眼者. 卽是菩薩. 菩提心生得無生

忍. 證覺無上正眞之覺. 如彼大醫. 卽是如來.

當如是見. 如彼生盲. 卽是癡闇衆生. 當如

是見. 如彼風黃*□等卽是欲瞋及癡六十二

見. 當如是見. 如四種藥. 卽是空無相無願涅

槃門. 當如是見. 隨所服藥. 其病隨滅. 卽是空

無相無願解脫門. 正修念已無明當滅. 無明

滅故行滅. 乃至唯有大苦聚滅. 如是思惟. 不

住善中亦不惡中. 如盲得眼. 卽是聲聞緣覺

乘. 當2如是見. 割斷流轉煩惱繫縛. 解脫煩

惱. 解脫六趣及以三界. 以彼義故. 聲聞乘者

如是念言. 無有別法更須證覺. 我今已得到

經數: 二六四

頁數: 一五四

中     欄

於涅槃. 爾時如來爲彼說法. 若於諸法未能

悉到. 何處彼有究竟涅槃. 彼等佛以菩提敎

化. 發菩提心. 不住流轉不到涅槃. 彼悟三界

十方空寂. 皆如化夢及以焰響. 觀見諸法不

生不滅. 不3縛不解不闇不明. 如是見甚深

法. 彼見亦無所見. 而亦□見滿諸三界別異

衆生心之信解. 爾時世尊. 欲重宣此義. 而說

偈言

譬如日月光    平等照三千

於善及於惡    而光無增減

如來智慧光    平等如日月

敎化諸衆生    無增亦無減

如瓦師作器    平等和土泥

於中器或盛    沙糖乳□水

或有盛不淨    或有盛於酪

彼唯取一泥    瓦師用爲器

若物墮其4內    因彼知器名

如衆生無餘    如來隨別欲

雖說乘差別    決定唯佛乘

無智故輪轉    而不知寂滅

若人能知空    遠離於法我

彼知佛世尊    所得正眞覺

安置處中智    說名緣覺者

空智敎化已    顯名爲聲聞

若能覺諸法    說名正遍知

如有生盲者    不見日月星

彼便如是言    無有諸色[&FFFF]#

大醫於生盲    爲其入慈愍

往詣雪山已    上下及傍行

經數: 二六四

頁數: 一五四

下      欄

心得於良藥    順入色味處

如是等四種    和合而療治

或有用齒齧    或有以石磨

或以針入身    療治生盲者

彼旣得眼已    卽見日月光

復作如是念    昔時無智說

是流轉衆生    生盲大無智

緣生5輪所運   無智受苦道

無智癡世中    如是一切智

如來大良醫    出生悲愍體

彼以善方便    演說寂正法

無上佛覺智    演說最勝乘

廣說處中際    中智導師者

怖畏於流轉    爲讚異菩提

出離三界已    聲聞自知住

如是念我得    涅槃無垢安

當得諸法覺    涅槃甘露處

大仙於彼故    爲其入悲愍

告言6汝愚癡   莫念我是智

若有於倉舍    汝住彼中時

外有則不知    汝是小智者

若住彼中時    知外作未作

彼亦未是知    肉汝小智者

五踰□那量    若有音聲出

汝不能聞彼    何肉別遠住

他人於汝所    若愛若惡心

汝不能知彼    如何生普慢

欲向俱盧舍    不步不能往

汝胎所有事    汝亦忘彼時

經數: 二六四

頁數: 一五五

上     欄

若得五神通    乃名一切智

汝癡無一1智   而說是智者

汝欲一切智    出生於神通

若住空閑處    神通則可出

思惟淸淨法    則當得神通

受義詣空閑    思惟入靜2室

得五神通已    不久具功德

如是諸聲聞    念得涅槃想

諸佛說彼3時   小息非涅槃

是諸佛方便    爲說如此道

若離一切智    無有發涅槃

三世智無邊    六度行淸淨

空寂及無相    作願亦除捨

及以菩提心    別法向涅槃

及四種梵行    四遊亦讚說

爲敎化衆生    勝仙而說此

若復知諸法    自性如幻夢

不實似芭蕉    亦與音響等

及知彼自性    三界無餘殘

不縛亦不解    不知於滅度

諸法平等空    無有異體者

此亦無所見    不觀於一法

彼見大智者    法身無餘殘

無有於4三乘   一乘此中有

諸法皆平等    平等常等等

知如是智已    涅槃甘露安

*添品妙法蓮華經授記品第六

爾時世尊. 說是偈已. 告諸大衆唱如是言. 我

此弟子摩訶迦棄. 於未來世. 當得奉覲三百

經數: 二六四

頁數: 一五五

中      欄

萬億諸佛世尊. 供養恭敬尊重讚嘆. 廣宣諸

佛無量大法. 於最後身得成爲佛. 名曰光明.

如來應供正遍知明行足善逝世間解無上士

調御丈夫天人師佛世尊. 國名光德. 劫名大

莊嚴. 佛壽十二小劫. 正法住世二十小劫.

像法亦住二十小劫 國界嚴飾無諸穢惡. 瓦

礫荊棘便利不淨. 其土平正. 無有高下坑坎

堆埠. 琉璃爲地寶樹行列. 黃金爲繩以界道

側. 散諸寶華周遍淸淨. 其國菩薩無量千億.

諸聲聞衆亦復無數. 無有魔事. 雖有魔及魔

民. 皆護佛法爾時世尊. 欲重宣此義. 而說偈

言

告諸比丘  我以佛眼  見是迦葉

於未來世  過無數劫  當得作佛

而於來世  供養奉覲  三百萬億

諸佛世尊  爲佛智慧  淨修梵行

供養最上  5兩足尊已  修6集一切

無上之慧  於最後身  得成爲佛

其土淸淨  琉璃爲地  多諸寶樹

行列道側  金繩界道  見者歡喜

常出好香  散衆名華  種種奇妙

以爲莊嚴  其地平正  無有丘坑

諸菩薩衆  不可稱計  其心調柔

逮大神通  奉持諸佛  大乘經典

諸聲聞衆  無漏後身  法王之子

亦不可計  乃以天眼  不能數知

其佛當壽  十二小劫  正法住世

二十小劫  像法亦住  二十小劫

光明世尊  其事如是

經數: 二六四

頁數: 一五五

下       欄

爾時大目□連. 須菩提. 摩訶迦□延等. 皆悉

悚慄. 一心合掌瞻仰7世尊. 目不暫捨. 卽共

同聲而說偈言

大雄猛世尊    諸釋之法王

哀愍我等故    而賜佛音聲

若知我深心    見爲授記者

如以甘露灑    除熱得淸□

如從飢國來    忽遇大王[&FFFF]#

心猶懷疑懼    未敢卽便食

若復得王敎    然後乃敢食

我等亦如是    每惟小乘過

不知當云何    得佛無上慧

雖聞佛音聲    言我等作佛

心尙懷8憂懼   如未敢便食

若□佛授記    爾乃快安樂

大雄猛世尊    常欲安世間

願賜我等記    如飢須敎食

爾時世尊. 知諸大弟子心之所念. 告諸比丘.

是須菩提. 於當來世. 奉覲三百萬億那由他

佛. 供養恭敬尊重讚嘆. 常修梵行具菩薩道.

於最後身得成爲佛. 號曰名相如來應供正

遍知明行足善逝世間解無上士調御丈夫天

人師佛世尊. 劫名有寶國名寶生. 其土平正

9頗梨爲地. 寶樹莊嚴無諸丘坑. 沙礫荊棘

便利之穢. 寶華覆地周遍淸淨. 其土人民. 皆

處寶臺珍妙樓閣. 聲聞弟子無量無邊. 算數

譬喩所不能知. 諸菩薩衆. 無數千萬億那由

他. 佛壽十二小劫. 正法住世二十小劫. 像

法亦住二十小劫. 其佛常處虛空. 爲衆說法.

經數: 二六四

頁數: 一五六

上     欄

度脫無量菩薩及聲聞衆. 爾時世尊. 欲重宣

此義. 而說偈言

諸比丘衆  今告汝等  皆當一心

聽我所說  我大弟子  須菩提者

當得作佛  號曰名相  當供無數

萬億諸佛  隨佛所1作 漸具大道

最後身得  三十二相  端正2殊妙

猶如寶山  其佛國土  嚴淨第一

衆生見者  無不愛樂  佛於其中

度無量衆  其佛法中  多諸菩薩

皆悉利根  轉不退輪  彼國常以

菩薩莊嚴  諸聲聞衆  不可稱數

皆得三明  具六神通  住八解脫

有大威德  其佛說法  現於無量

神通變化  不可思議  諸天人民

數如□沙  皆共合掌  聽受佛語

其佛當壽  十二小劫  正法住世

二十小劫  像法亦住  二十小劫

爾時世尊. 復告諸比丘衆. 我今語汝. 是大迦

□延. 於當來世. 以諸供具供養奉事八千億

佛. 恭敬尊重. 諸佛滅後. 各起塔廟高千由旬.

縱廣正等五百由旬. 3以金銀琉璃車Ｃ馬瑙

眞珠□□七寶合成. 衆華瓔珞. 塗香4末香

燒香. 繒蓋幢幡供養塔廟. 過是已後. 當復

供養二萬億佛. 亦復如是. 供養是諸佛已. 具

菩薩道當得作佛. 號曰閻色那提金光如來

應供正遍知明行足善逝世間解無上士調御

丈夫天人師佛世尊. 其土平正. 頗梨爲地. 寶

樹莊嚴. 黃金爲繩以界道側. 妙華覆地周遍

經數: 二六四

頁數: 一五六

中      欄

淸淨. 見者歡喜. 無四惡道. 地獄餓鬼畜生

阿修羅道. 多有天人. 諸聲聞衆. 及諸菩薩. 無

量萬億. 莊嚴其國. 佛壽十二小劫. 正法住世

二十小劫. 像法亦住二十小劫. 爾時世尊. 欲

重宣此義. 而說偈言

諸比丘衆  皆一心聽  如我所說

眞實無異  是迦□延  當以種種

妙好供具  供養諸佛  諸佛滅後

起七寶塔  亦以華香  供養舍利

其最後身  得佛智慧  成等正覺

國土淸淨  度脫無量  萬億衆生

皆爲十方  之所供養  佛之光明

無能勝者  其佛號曰  閻色金光

菩薩聲聞  斷一切有  無量無數

莊嚴其國

爾時世尊復告大衆. 我今語汝. 是大目□連.

當以種種供具供養八千諸佛. 恭敬尊重. 諸

佛滅後. 各起塔廟高千由旬. 縱廣正等五百

由旬. 以金銀琉璃車Ｃ馬瑙眞珠□□七寶合

成. 衆華纓絡. 塗香*末香燒香. 繒蓋幢幡. 以

用供養. 過是已後. 當復供養二百萬億諸佛.

亦復如是. 當得5成佛. 號曰多摩羅跋□檀

香如來應供正遍知明行足善逝世間解無上

士調御丈夫天人師佛世尊. 劫名喜滿. 國名

意樂. 其土平正. 頗梨爲地寶樹莊嚴. 散眞珠

華周遍淸淨. 見者歡喜. 多諸天人. 菩薩聲聞

其數無量. 佛壽二十四小劫. 正法住世四十

小劫. 像法亦住四十小劫. 爾時世尊. 欲重宣

此義而說偈言

經數: 二六四

頁數: 一五六

下       欄

我此弟子  大目□連  捨是身已

得見八千  二百萬億  諸佛世尊

爲佛道故  供養恭敬  於諸佛所

常修梵行  於無量劫  奉持佛法

諸佛滅6度 起七寶塔  長表金刹

7花香伎樂 而以供養  諸佛塔廟

漸漸具足  菩薩道已  於意樂國

而得作佛  號多摩羅  □檀之香

其佛壽命  二十四劫  常爲8天人

演說9佛道 聲聞無量  如□河沙

三明六通  有大威德  菩薩無數

志固精進  於佛智慧  皆不退轉

佛滅度後  正法當住  四十小劫

像法亦爾  我諸弟子  威德具足

其數五百  皆當授記  於未來世

咸得成佛  我及汝等  宿世因緣

吾今當說  汝等善聽

*添品妙法蓮華經化城喩品第七

佛告諸比丘乃往過去無量無邊. 不可思議

阿僧祇劫. 爾時有佛. 名大通智勝如來應供

正遍知明行足善逝世間解無上士調御丈夫

天人師佛世尊. 其國名好成. 劫名大相. 諸比

丘. 彼佛滅度已來甚大久遠. 譬如三千大千

世界所有地種. 假使有人磨以爲墨. 過於東

方千國土. 乃下一點. 大如微塵. 又過千國土.

復下一點. 如是展轉盡地種墨. 於汝等意云

何. 是諸國土. 若算師若算師弟子. 能得邊際

知其數不. 不也世尊. 諸比丘. 是人所經國土.

若點不點. 盡10末爲塵. 一塵一劫. 彼佛滅度已

經數: 二六四

頁數: 一五七

上     欄

來. 復過是數. 無量無邊百千萬億阿僧祇劫.

我以如來知見力故. 觀彼久遠猶若今日. 爾

時世尊. 欲重宣此義. 而說偈言

我念過去世    無量無邊劫

有佛兩足尊    名大通智勝

如人以力1磨   三千大千2土

盡此諸地種    皆悉以爲墨

過於千國土    乃下一塵點

如是展轉點    盡此諸塵墨

如是諸國土    點與不點等

復盡*末爲塵   一塵爲一劫

此諸微塵數    其劫復過是

彼佛滅度來    如是無量劫

如來無□智    知彼佛滅度

及聲聞菩薩    如見今滅度

諸比丘當知    佛智淨微妙

無漏無所□    通達無量劫

佛告諸比丘. 大通智勝佛. 壽五百四十萬億

那由他劫. 其佛本坐道場破魔軍已. 垂得阿

□多羅三□三菩提. 而諸佛法不現在前. 如

是一小劫乃至十小劫. 結2跏趺坐身心不動.

而諸佛法猶不在前. 爾時□利諸天. 先爲彼

佛. 於菩提樹下敷師子座. 高一由旬. 佛於

此坐當得阿□多羅三□三菩提. 適坐此座.

時諸梵天王. 雨衆天華. 面百由旬. 香風時來

吹去萎華更雨新者. 如是不絶滿十小劫供

養於佛. 乃至滅度常雨此華. 四王諸天爲供

養佛常擊天鼓. 其餘諸天作天伎樂. 滿十小

劫至3於滅度. 亦復如是. 諸比丘. 大通智勝

經數: 二六四

頁數: 一五七

中        欄

佛. 過十小劫. 諸佛之法乃現在前. 成阿□多

羅三□三菩提. 其佛未出家時有十六子. 其

第一者名曰智積. 諸子各有種種珍異玩好

之具. 聞父得成阿□多羅三□三菩提. 皆捨

所珍往詣佛所. 諸母肉泣而隨送之. 其祖轉

輪聖王. 與一百大臣及餘百千萬億人民. 皆

共圍繞隨至道場. 咸欲親4近大通智勝如來.

供養恭敬尊重讚嘆. 到已頭面禮足. 繞佛畢

已. 一心合掌瞻仰5尊顔. 以偈頌曰

大威德世尊    爲度衆生故

於無量億6歲   爾乃得成佛

諸願已具足    善哉吉無上

世尊甚希有    一坐十小劫

身體及手足    靜然安不動

其心常□□    未曾有散亂

究竟永寂滅    安住無漏法

今者見世尊    安隱成佛道

我等得善利    稱慶大歡喜

衆生常苦惱    盲冥無導師

不識苦盡道    不知心解脫

長夜增惡趣    減損諸天衆

從冥入於冥    永不聞佛名

今佛得最上    安隱無漏道

我等及天人    爲得最大利

是故咸稽首    歸命無上尊

爾時十六王子. 偈讚佛已. 勸請世尊轉於法

輪. 咸作是言. 世尊說法多所安隱. 憐愍饒益

諸天人民. 重說偈言

世雄無等倫    百福自莊嚴

經數: 二六四

頁數: 一五七

下       欄

得無上智慧    願爲世問說

度脫於我等    及諸衆生類

爲分別顯示    令得是智慧

若我等得佛    衆生亦復然

世尊知衆生    深心之所念

亦知所行道    又知智慧力

欲樂及修福    宿命所行業

世尊悉知已    當轉無上輪

佛告諸比丘. 大通智勝佛. 得阿□多羅三□

三菩提時. 十方7各五百萬億諸佛世界六種

震動. 其國中間幽冥之處. 日月威光所不能

照. 而皆大明. 其中衆生各得相見. 咸作是言.

此中云何忽生衆生. 又其國界諸天宮殿. 乃

至梵宮六種震動. 大光普照遍滿世界. 勝諸

天光. 爾時東方五百萬億諸國土中. 梵天宮

殿光明照曜. 倍於常明. 諸梵天王各作是念.

今者宮殿光明昔所未有. 以何因緣而現此

相. 是時諸梵天王. 卽各相詣共議此事. 時

彼衆中. 有一大梵天王. 名救一切. 爲諸梵衆.

而說偈言

我等諸宮殿    光明昔未有

此是何因緣    宜可8共心之

爲大德天生    爲佛出世間

而此大光明    遍照於十方

爾昧五百萬億國土諸梵天王. 與宮殿俱. 各

以衣9Ｃ盛諸天華. 共詣西方推尋是相. 見

大通智勝如來. 處于道場菩提樹下坐師子

座. 諸天龍王乾□婆緊那羅摩[&FFFF]#羅伽人非

人等恭敬圍繞. 及見十六王子請佛轉法輪.

經數: 二六四

頁數: 一五八

上     欄

卽時諸梵天王頭面禮佛繞百千□. 卽以天

華而散佛上. 其所散華如須彌山. 幷以供養

佛菩提樹. 其菩提樹高十由旬. 華供養已. 各

以宮殿奉上彼佛. 而作是言. 1唯見哀愍饒

益我等. 所獻宮殿願垂納2受. 3爾時諸梵天

王. 卽於佛前一心同聲. 以偈頌曰

世尊甚希有    難可得値遇

具無量功德    能救護一切

天人之大師    哀愍於世問

十方諸衆生    普皆蒙饒益

我等所從來    五百萬億國

捨深禪定樂    爲供養佛故

我等先世福    宮殿甚嚴飾

今以奉世尊    唯願哀納受

爾時諸梵天王. 偈讚佛已各作是言. 唯願世

尊. 轉於法輪度脫衆生. 開涅槃道. 時諸梵天

王. 一心同聲. 而說偈言

世雄兩足尊    唯願演說法

以大慈悲力    度苦惱衆生

爾時大通智勝如來默然許之. 又諸比丘. 東

南方五百萬億國土諸大梵4王. 各自見宮殿

光明照曜昔所未有. 歡喜踊躍生希有心. 卽

各相詣共議此事. 時彼衆中. 有一大梵天王.

名曰大悲. 爲諸梵衆. 而說偈言

是事何因緣    而現如此相

我等諸宮殿    光明昔未有

爲大德天生    爲佛出世間

未曾見此相    當共一心心

過千萬億土    尋光共推之

經數: 二六四

頁數: 一五八

中      欄

多是佛出世    度脫苦衆生

爾時五百萬億諸梵天王. 與宮殿俱. 各以衣

Ｃ盛諸天華. 共詣西北方推尋是相. 見大通

智勝如來. 處于道場菩提樹下坐師子座. 諸

天龍王乾□婆緊那羅摩[&FFFF]#羅伽人非人等恭

敬圍繞. 及見十六王子請佛轉法輪. 時諸梵

天王. 頭面禮5佛繞百千□. 卽以天華而散佛

上. 所散之華如須彌山. 幷以供養佛菩提樹.

華供養已. 各以宮殿奉上彼佛. 而作是言. 唯

見哀愍饒益我等. 所獻宮殿願垂納處. 爾時

諸梵天王. 卽於佛前. 一心同聲. 以偈頌曰

聖主天中6王    迦陵頻伽聲

哀愍衆生者    我等今敬禮

世尊甚希有    久遠乃一現

一百八十劫    空過無有佛

三惡道充滿    諸天衆減少

今佛出於世    爲衆生作眼

世間所歸趣    救護於一切

爲衆生之父    哀愍饒益者

我等宿福慶    今得値世尊

爾時諸梵天王. 偈讚佛已. 各作是言. 唯願世

尊. 哀愍一切. 轉於法輪度脫衆生. 時諸梵天

王. 一心同聲. 而說偈言

大聖轉法輪    顯示諸法相

度苦惱衆生    令得大歡喜

衆生聞7是法    得道若生天

諸惡道減少    忍善者增益

爾時大通智勝如來默然許之. 又諸比丘. 南

方五百萬億國土諸大梵8天. 各自見宮殿光

經數: 二六四

頁數: 一五八

下    欄

明照曜昔所未有. 歡喜踊躍生希有心. 卽各

相詣共議9此事. 以何因緣. 我等宮殿有此

光10明時彼衆中有一大梵11大王名曰妙法.

爲諸梵衆. 而說偈言

我等諸宮殿    光明甚威曜

此非無因緣    是相宜心之

過於百千劫    未曾見是相

爲大德天生    爲佛出世間

爾時五百萬億諸梵天王. 與宮殿俱. 各以衣

*Ｃ盛諸天華. 共詣北方推尋是相. 見大通

智勝如來. 處于道場菩提樹下坐師子座. 諸

天龍王乾□婆緊那羅摩[&FFFF]#羅伽人非人等恭

敬圍繞. 及見十六王子請佛轉法輪. 時諸梵

天王. 頭面禮*佛繞百千□. 卽以天華而散

佛上. 所散之華如須彌山. 幷以供養佛菩提

樹. 華供養已. 各以宮殿奉上彼佛. 而作是言.

唯見哀愍饒益我等. 所獻宮殿願垂納處. 爾

時諸梵天王. 卽於佛前. 一心同聲. 以偈頌

曰

世尊甚難見    破諸煩惱者

過百三十劫    今乃得一見

諸飢渴衆生    以法雨充滿

昔所未曾[&FFFF]#    無量智慧者

如優曇[&FFFF]#12羅  今日乃値遇

我等諸宮殿    蒙光故嚴飾

世尊大慈愍    唯願垂納受

爾時諸梵天王. 偈讚佛已. 各作是言. 唯願世

尊. 轉於法輪. 令一切世鼎諸天魔梵沙門婆羅

門. 皆獲安隱而得度脫. 時諸梵天王. 一心同

經數: 二六四

頁數: 一五九

上     欄

聲1而說偈言

惟願天人尊    轉無上法輪

擊于大法鼓    而吹大法螺

普雨大法雨    度無量衆生

我等咸歸請    當演深遠音

爾時大通智勝如來默然許之. 西南方乃至

下方亦復如是

爾時上方五百萬億國土諸2梵天王. 皆悉自

[&FFFF]#所止宮殿. 光明威曜昔所未有. 歡喜踊躍

生希有心. 卽各相詣共議此事. 以何因緣. 我

等宮殿有斯光明. 時彼衆中. 有一大梵天王.

名曰尸棄. 爲諸梵衆. 而說偈言

今以何因緣    我等諸宮殿

威德光明曜    嚴飾未曾有

如是之妙相    昔所3不聞見

爲大德天生    爲佛出世間

爾時五百萬億諸梵天王與宮殿俱. 各以衣

*Ｃ盛諸天華. 共詣下方推尋4此相. 見大通

智勝如來. 處于道場菩提樹下坐師子座. 諸

天龍王乾□婆緊那羅摩[&FFFF]#羅伽人非人等恭

敬圍繞. 及見十六王子請佛轉法輪. 時諸梵

天王. 頭面禮*佛繞百千□. 卽以天華而散佛

上. 所散之華如須彌山. 幷以供養佛菩提樹.

華供養已. 各以宮殿奉上彼佛. 而作是言. 唯

見哀愍饒益我等. 所獻宮殿願垂納處. 5爾

時諸梵天王. 卽於佛前. 一心同聲. 以偈頌

曰

善哉見諸佛    救世之聖尊

能於三界獄    勉出諸衆生

經數: 二六四

頁數: 一五九

中      欄

普智天人尊    哀愍群萌類

能開甘露門    廣度於一切

於昔無量劫    空過無有佛

世尊未出時    十方常闇冥

三惡道增長    阿脩羅亦盛

諸天衆轉減    死多墮惡道

不從佛聞法    常行不善事

色力及智慧    斯等皆減少

罪業因緣故    失樂及樂想

住於邪見法    不識善儀則

不蒙佛所化    常墮於惡道

佛爲世間眼    久遠時乃出

哀愍諸衆生    故現於世間

超出成正覺    我等甚欣慶

及餘一切衆    喜嘆未曾有

我等諸宮殿    蒙光故嚴飾

今以奉世尊    唯垂哀納受

願以此功德    普及於一切

我等與衆生    皆共成佛道

爾時五百萬億諸梵天王. 偈讚佛已各白佛

言. 唯願世尊. 轉於法輪. 多所安隱. 多所度

脫. 時諸梵天王. 一心同聲. 而說偈言

世尊轉法輪    擊甘露法鼓

度苦惱衆生    開示涅槃道

唯願受我請    以大微妙音

哀愍而敷演    無量劫6集法

爾時大通智勝如來. 受十方諸梵天王. 及十

六王子請. 卽時三轉十二行法輪. 若沙門婆

羅門. 若天魔梵及餘世間. 所不能轉. 謂是

經數: 二六四

頁數: 一五九

下     欄

苦. 是苦集. 是苦滅. 是苦滅道. 及廣說十二因

緣法. 無明緣行. 行緣識. 識緣名色. 名色緣六

入. 六入緣觸觸緣受. 受緣愛. 愛緣取. 取緣

有. 有緣生. 生緣老死憂悲苦惱. 無明滅則行

滅. 行滅則識滅. 識滅則名色滅. 名色滅則六

入滅. 六入滅則觸滅. 觸滅則受滅. 受滅則愛

滅. 愛滅則取滅. 取滅則有滅. 有滅則生滅. 生

滅則老死憂悲苦惱滅. 佛於天人大衆之中

說是法時. 六百萬億那由他人. 以不受一切

法故. 而於諸漏心得解脫. 皆得深妙禪定.

三明六通具八解脫. 第二第三第四說法時.

千萬億□河沙那由他等衆生. 亦以不受一

切法故. 而於諸漏心得解脫從是已後諸聲

聞衆. 無量無邊不可稱數. 爾時十六王子.

皆以童子出家而爲沙彌. 諸根通利智慧明

了. 已曾供養百千萬億諸佛. 淨修梵行. 心

阿□多羅三□三菩提. 俱白佛言. 世尊. 是

諸無量千萬億大德聲聞皆已成就. 世尊. 亦

當爲我等說阿□多羅三□三菩提法. 我等

聞已皆共修學. 世尊. 我等7悉願如來知見.

深心所念. 佛自證知. 爾時轉輪聖王. 所將

衆中八萬億人. 見十六王子出家. 亦心出家.

王卽聽許. 爾時彼佛受沙彌請. 過二萬劫已.

乃於四衆之中. 說是大乘經. 名妙法蓮華敎

菩薩法佛所護念. 說是經已. 十六沙彌. 爲阿

□多羅三□三菩提故. 皆共受持諷誦通利.

說是經時. 十六菩薩沙彌皆悉信受. 聲聞衆

中亦有信解. 其餘衆生千萬億種皆生疑惑.

佛說是經. 於八千劫未曾休廢. 說此經已

經數: 二六四

頁數: 一六○

上     欄

卽入靜室. 住於禪定八萬四千劫. 是時十六

菩薩沙彌. 知佛入室寂然禪定. 各昇法座.

亦於八萬四千劫. 爲四部衆. 廣說分別妙法

華經. 一一皆度六百萬億那由他□河沙等

衆生. 示敎利喜. 令發阿□多羅三□三菩提

心. 大通智勝佛. 過八萬四千劫已. 從三昧

起. 往詣法座. 安1詳而坐. 普告大衆. 是十六

菩薩沙彌. 甚爲希有. 諸根通利智慧明了.

已曾供養無量千萬億數諸佛. 於諸佛所常

修梵行. 受持佛智開示衆生. 令入其中. 汝

等皆當數數親2近而供養之. 所以者何. 若

聲聞□支佛及諸菩薩. 能信是十六菩薩所

說經法受持不毁者. 是人皆當得阿□多羅

三□三菩提如來之慧. 佛告諸比丘. 是十六

菩薩. 常樂說是妙法3華經. 一一菩薩所化.

六百萬億那由他□河沙等衆生. 世世所生

與菩薩俱. 從其聞法悉皆信解. 以此因緣.

得値四萬億諸佛世尊. 于今不盡. 諸比丘. 我

今語汝. 彼佛弟子十六沙彌. 今皆得阿□多

羅三□三菩提. 於十方國土現在說法. 有無

量百千萬億菩薩聲聞. 以爲眷屬. 其二沙彌

東方作佛. 一名阿Ｃ. 在歡喜國. 二名須彌頂.

東南方二佛. 一名師子音. 二名師子相. 南方

二佛. 一名虛空住. 二名常滅. 西南方二佛. 一

名帝相. 二名梵相. 西方二佛. 一名阿彌陀. 二

名度一切世間苦惱. 西北方二佛. 一名多摩

羅跋□檀香神通. 二名須彌相. 北方二佛.

一名雲自在. 二名雲自在王. 東北方佛. 名

壞一切世間怖畏. 第十六我釋迦牟尼佛. 於

經數: 二六四

頁數: 一六○

中     欄

娑婆國土. 成阿□多羅三□三菩提. 諸比丘.

我等爲沙彌時. 各各敎化無量百千萬億□

河沙等衆生. 從我聞法. 爲□多羅三□三

菩提. 此諸衆生. 于今有住聲聞地者. 我常敎

化阿□多羅三□三菩提. 是諸人等. 應以是

法漸入佛道. 所以者何. 如來智慧難信難

解. 爾時所化無量□河沙等衆生者. 汝等諸

比丘及我滅度後. 未來世中聲聞弟子是也.

我滅度後. 復有弟子不聞是經. 不知不覺菩

薩所行. 自於所得功德. 生滅度想. 當入涅

槃. 我於餘國作佛. 更有異名. 是人雖生滅

度之想入於涅槃. 而於彼土心佛智慧. 得聞

是經. 唯以佛乘而得滅度. 更無餘乘. 除諸

如來方便說法. 諸比丘. 若如來自知涅槃時

到. 衆又淸淨信解堅固. 了達空法深入禪

定. 便集諸菩薩及聲聞衆. 爲說是經. 世間

無有二乘而得滅度. 唯一佛乘得滅度耳. 比

丘當知. 如來方便. 深入衆生之性. 知其志

樂小法深著五4慾. 爲是等故說於涅槃. 是

人若聞則便信受. 譬如五百由旬險難惡道.

曠絶無人怖畏之處. 若有多衆欲過此道至

珍寶處. 有一導師聰慧明達. 善知險道通塞

之相. 將導衆人欲過此難. 所將人衆中路懈

退. 白導師言. 我等疲極而復怖畏. 不能復

進. 前路猶遠. 今欲退還. 導師多諸方便. 而作

是念. 此等可愍. 云何捨大珍寶而欲退還. 作

是念已. 以方便力. 於險道中. 過三百由旬.

化作一城. 告衆人言. 汝等勿怖. 莫得退還.

今此大城可於中止. 隨意所作. 若入是城快

經數: 二六四

頁數: 一六○

下      欄

得安隱. 若能前至寶所亦可得去. 是時疲極

之衆. 心大歡喜歎未曾有. 我等今者免斯惡

道. 快得安隱. 於是衆人前入化城. 生已度

想生安隱想. 爾時導師. 知此人衆旣得止息

無復疲倦. 卽滅化城語衆人言. 汝等去來寶

處在近. 向者大城. 我所化作爲止息耳. 諸比

丘. 如來亦復如是. 今爲汝等作大導師. 知諸

生死煩惱惡道. 險難長遠應去應度. 若衆生

但5聞一佛乘者. 則不欲見佛. 不欲親*近.

便作是念. 佛道長遠. 久受勤苦乃可得成.

佛知是心怯弱下劣. 以方便力. 而於中道. 爲

止息故. 說二涅槃. 若衆生住於二地. 如來

爾時卽便爲說. 汝等所作未辦. 汝所住地近

於佛慧. 當觀察籌量. 所得涅槃. 非眞實也. 但

是如來方便之力. 於一佛乘分別說三. 如彼

導師爲止息故. 化作大城. 旣知息已. 而告之

言. 寶處在近. 此城非實. 我化作耳. 爾時世

尊. 欲重宣此義. 而說偈言

大通智勝佛    十劫坐道場

佛法不現前    不得成佛道

諸天神龍王    阿脩羅衆等

常雨於天花    以供養彼佛

諸天擊天鼓    幷作衆伎樂

香風吹萎花    更雨新好者

過十小劫已    乃得成佛道

諸天及世人    心皆[&FFFF]#踊躍

彼佛十六子    皆與其眷屬

千萬億圍繞    俱行至佛所

頭面禮佛足    而請轉法輪